Ozzy Osbourne

John Michael «Ozzy» Osbourne (født 3. desember 1948 i Birmingham) er en britisk Grammy Award-vinnende vokalist som har vært bosatt i USA siden midten av 1970-tallet.


== Black Sabbath ==

Osbourne var fan av The Beatles i ung alder. Han var vokalist i heavy metal-bandet Black Sabbath fra gruppa ble dannet i 1968 til han ble sparket i 1978. Han slet da med tungt alkohol- og narkotikamisbruk, men med hjelp fra sin kone og manager Sharon klarte han å få misbruket under kontroll og etablerte seg etter hvert som soloartist, under navnet Ozzy Osbourne. Han ble i 1997 gjenforent med Black Sabbath og er fremdeles offisielt medlem. I denne tiden har det kun blitt gitt ut to album, konsertalbumet Reunion fra 1998 og 13 fra 2013.
Som medlem av Black Sabbath er han fra 2006 innvotert i Rock and Roll Hall of Fame.


== Solokarrieren ==

Osbournes første soloalbum var Blizzard of Ozz fra 1980. Flere andre album fulgte og etablerte Osbourne som et av heavy rock-sjangerens største navn på 1980-tallet. Hans ville sceneopptreden hjalp ham også å skape seg navn som soloartist. Han skapte avisoverskrifter ved å bite hodet av en flaggermus på scenen under en konsert 20. januar 1982, og på et møte med plateselskapet engang bet han hodet av en levende due. Samme år under en turne ble han arrestert for å ha urinert i beruset tilstand på en kenotaf reist til minne for de som falt ved slaget ved Alamo i Texas, et av de mest «hellige» monumentene i USA.
Låten «Suicide Solution» fra 1980 som han selv først hevdet ble skrevet for avdøde Bon Scotts ære, men som tekstforfatter Bob Daisley senere har avslørt egentlig handler om Osbournes daværende egne alkoholproblemer, skapte også avisoverskrifter da det ble påstått at to amerikanske tenåringer hadde begått selvmord etter å ha hørt låten. Det ble rettssak hvor Osbourne måtte møte, men han ble tilslutt frikjent.
19. mars 1982 omkom gitaristen Randy Rhoads, kun 25 år gammel, i en flyulykke. Randy Rhoads blir sett på som et av de fremste gitartalentene i historien, og i 1987 ga Ozzy Osbourne ut konsertalbumet Ozzy Osbourne & Randy Rhoads: Tribute til minne om den avdøde gitaristen. Rhoads ble erstattet av Jake E. Lee i 1982, og han var med på to album. Lee ble erstattet av Zakk Wylde i 1987.
I 1993 annonserte Osbourne at han at han hadde gitt ut sitt siste album, holdt sin siste konsert, og at han pensjonerte seg fra musikken. Han kom imidlertid tilbake allerede to år senere med albumet Ozzmosis og startet den mer eller mindre årlige konsertturneen Ozzfest. Han spilte også på Blizzcon 2009 med sin nye gitarist Gus G., dette var den første konserten Gus G. spilte med Osbourne.


== Annet ==
Fra 2002 til 2005 hadde han sitt eget realityprogram på MTV, The Osbournes, som fulgte livet til Osbourne og familien. I 2005 ble det kjent at han hadde blitt diagnostisert med nervesykdommen Parkin-syndrom. Han fikk i 2002 en stjerne på Hollywood Walk of Fame. I januar 2020 avslørte Osbourne at han i februar 2019 fikk diagnosen Parkinsons sykdom.


== Bandmedlemmer ==

NåværendeGus G. – gitar (2009–)
Rob «Blasko» Nicholson – bass (2003–)
Tommy Clufetos – trommer (2010–)
Adam Wakeman – keyboard (2004–)TidligereSe: Liste over Ozzy Osbourne-medlemmer


== Diskografi ==


=== Black Sabbath ===
Studioalbum1970 Black Sabbath (Warner Bros.)
1970 Paranoid (Warner Bros.)
1971 Master of Reality  (Warner Bros.)
1972 Vol. 4 (Warner Bros.)
1973 Sabbath Bloody Sabbath (Warner Bros.)
1975 Sabotage (Warner Bros.)
1976 Technical Ecstasy (Warner Bros.)
1978 Never Say Die! (Warner Bros.)
2013 13 (Vertigo/Universal)


=== Solo ===
Studioalbum1980 Blizzard of Ozz
1981 Diary of a Madman
1983 Bark at the Moon
1986 The Ultimate Sin
1988 No Rest for the Wicked
1991 No More Tears
1995 Ozzmosis
2001 Down to Earth
2005 Under Cover
2007 Black Rain
2010 Scream
2020 Ordinary Man
2022 Patient Number 9Konsertalbum1982 Speak of the Devil
1987 Ozzy Osbourne & Randy Rhoads: Tribute
1990 Just Say Ozzy
1993 Live & Loud
2002 Live at BudokanSamlealbum1989 Best of Ozz
1990 Ten Commandments
1997 The Ozzman Cometh
2003 The Essential Ozzy Osbourne
2005 Prince of Darkness
2005 Under Cover


== Referanser ==


== Eksterne lenker ==
Speak of the Devil
(en) Offisielt nettsted 
(en) Ozzy Osbourne – kategori av bilder, video eller lyd på Commons 
(en) Ozzy Osbourne – galleri av bilder, video eller lyd på Commons 
(en) Ozzfests hjemmeside
(en) Ozzy Osbourne på Internet Movie Database 
(sv) Ozzy Osbourne i Svensk Filmdatabas 
(da) Ozzy Osbourne på Scope 
(fr) Ozzy Osbourne på Allociné 
(en) Ozzy Osbourne på AllMovie 
(en) Ozzy Osbourne hos The Movie Database 
(en) Ozzy Osbourne hos Behind The Voice Actors 
(en) Ozzy Osbourne på Apple Music 
(en) Ozzy Osbourne på Discogs 
(en) Ozzy Osbourne på MusicBrainz 
(en) Ozzy Osbourne på Encyclopaedia Metallum 
(en) Ozzy Osbourne på Encyclopaedia Metallum 
(en) Ozzy Osbourne på SoundCloud 
(en) Ozzy Osbourne på Spotify 
(en) Ozzy Osbourne på Songkick 
(en) Ozzy Osbourne på Last.fm 
(en) Ozzy Osbourne på Genius — sangtekster